stanford-oval/wikipedia huggingface dataset:
ตำบลยม
อาณาเขต

| 0 | 1 | 2 | 3 |
| --- | --- | --- | --- |
|   | ทิศเหนือ | ติดกับ | ตำบลป่ากลาง อำเภอปัว จังหวัดน่าน  |
|  | ทิศใต้ | ติดกับ | ตำบลอวน อำเภอปัว จังหวัดน่าน |
|  | ทิศตะวันออก | ติดกับ | ตำบลศิลาเพชร อำเภอปัว จังหวัดน่าน |
|  | ทิศตะวันตก | ติดกับ | ตำบลจอมพระ และ ตำบลตาลชุม อำเภอท่าวังผา จังหวัดน่าน |
ด้านการเมือง/การปกครอง

เขตการปกครอง
เขตการปกครอง องค์การบริหารส่วนตำบลยม ประกอบด้วยหมู่บ้าน 10 หมู่บ้าน มีพื้นที่อยู่ในเขตองค์การบริหารส่วนตำบลยม ทั้งหมด 10 หมู่บ้าน ดังนี้
| ลำดับที่ | ชื่อหมู่บ้าน | หมู่ที่ | ผู้ปกครอง | ตำแหน่ง |
| --- | --- | --- | --- | --- |

| 1. | บ้านก๋ง | 1 | นายไชยา พรมวังขวา | กำนันตำบลยม |
| 2. | บ้านสบบั่ว | 2 | นายชาตรี ไชยปรุง | ผู้ใหญ่บ้าน |
| 3. | บ้านลอมกลาง | 3 | นายผล จันทึก | ผู้ใหญ่บ้าน |
| 4. | บ้านเชียงยืน | 4 | นายอดุลย์ เมฆยะ | ผู้ใหญ่บ้าน |
| 5. | บ้านทุ่งฆ้อง | 5 | นายวัชชระพงษ์ คำแสน | ผู้ใหญ่บ้าน |
| 6. | บ้านเสี้ยว | 6 | นายสมควร คำแสน | ผู้ใหญ่บ้าน |
| 7. | บ้านหนอง | 7 | นายสมภพ คำแสน | ผู้ใหญ่บ้าน |
| 8. | บ้านพร้าว | 8 | นายสมนึก พรมวังขวา | ผู้ใหญ่บ้าน |
| 9. | บ้านน้ำไคร้ | 9 | นายวิสาคร อริยะ | ผู้ใหญ่บ้าน |
| 10. | บ้านนานิคม | 10 | นายวิจิตร แสนสี | ผู้ใหญ่บ้าน |

ด้านการเมือง
การเลือกตั้งสมาชิกสภาองค์การบริหารส่วนตำบล
การเลือกตั้งสมาชิกสภาองค์การบริหารส่วนตำบล ครั้งสุดท้ายที่ผ่านมา เมื่อวันที่ 28 พฤศจิกายน 2564 มีหน่วยเลือกตั้ง 10 หน่วย
ผู้มีสิทธิเลือกตั้ง จำนวน 3,804 คน
มีผู้มาใช้สิทธิเลือกตั้ง 2,737 คน คิดเป็นจำนวนร้อยละ 71.95 ของจำนวนผู้มีสิทธิเลือกตั้ง
บัตรเสีย มีจำนวน 63 บัตร คิดเป็นจำนวนร้อยละ 2.30 ของจำนวนผู้ไปใช้สิทธิเลือกตั้ง
บัตรไม่ประสงค์ลงคะแนน มีจำนวน 77 บัตร คิดเป็นจำนวนร้อยละ 2.81 ของจำนวนผู้ไปใช้สิทธิเลือกตั้ง
ประชากร

จำนวนประชากรในเขตองค์การบริหารส่วนตำบล 4,499 คน และจำนวนหลังคาเรือน 1,619 หลังคาเรือน
| หมู่ที่ | ชื่อหมู่บ้าน | ประชากร> ชาย | ประชากร> หญิง | ประชากร> รวม | จำนวนครัวเรือน | พื้นที่ (ตร> กม.).พื้นที่ (ตร.กม.) |
| --- | --- | --- | --- | --- | --- | --- |

| 1 | บ้านก๋ง | 492 | 518 | 1,010 | 381 | 9.33 |
| 2 | บ้านสบบั่ว | 225 | 236 | 461 | 168 | 8.51 |
| 3 | บ้านลอมกลาง | 192 | 197 | 389 | 130 | 7.97 |
| 4 | บ้านเชียงยืน | 192 | 186 | 378 | 140 | 6.08 |
| 5 | บ้านทุ่งฆ้อง | 233 | 220 | 453 | 145 | 4.06 |
| 6 | บ้านเสี้ยว | 171 | 152 | 323 | 116 | 8.76 |
| 7 | บ้านหนอง | 174 | 192 | 366 | 128 | 14.43 |
| 8 | บ้านพร้าว | 310 | 325 | 635 | 238 | 8.38 |
| 9 | บ้านน้ำไคร้ | 184 | 151 | 335 | 117 | 12.74 |
| 10 | บ้านนานิคม | 69 | 80 | 149 | 56 | 7.38 |
| รวม | รวม | 2,242 | 2,257 | 4,499 | 1,618 | 87.64 |
ประชากร > กลุ่มชาติพันธุ์

ประชากรในเขตพื้นที่ตำบลยม สามารถแบ่งได้เป็น 2 กลุ่มชาติพันธุ์ ดังนี้
กลุ่มชาติพันธุ์ไทยวนเชียงแสน ประกอบด้วย 5 หมู่บ้าน ดังนี้
บ้านก๋ง หมู่ที่ 1
บ้านสบบั่ว หมู่ที่  2
บ้านพร้าว หมู่ที่  8
บ้านน้ำใคร้ หมู่ที่  9
บ้านนานิคม หมู่ที่  10
กลุ่มชาติพันธุ์ไทลื้อ ประกอบด้วย 5 หมู่ ดังนี้
บ้านลอมกลาง หมู่ที่  3
บ้านเชียงยืน หมู่ที่ 4
บ้านทุ่งฆ้อง หมู่ที่ 5
บ้านเสี้ยว หมู่ที่ 6
บ้านหนอง หมู่ที่ 7
ประชากร > อาชีพ

อาชีพหลัก ทำนา ทำสวน/ ทำไร่
ประเพณีและงานประจำปี

งานประเพณีและงานประจำปีของชาวตำบลยม มีดังนี้
ประเพณีตานสลากชมพู จัดขึ้นประมาณ เดือนตุลาคม - เดือนพฤศจิกายน
ประเพณีตานธรรมหลวง (เทศมหาชาติ) จัดขึ้นประมาณ เดือนกุมภาพันธ์ - เดือนมีนาคม
ประเพณีถวายเทียนจำนำพรรษา จัดขึ้นประมาณ เดือนกรกฏาคม
ประเพณีปฏิบัติธรรมเข้ารุกมูลกรรม จัดขึ้นประมาณ เดือนธันวาคม - เดือนมกราคม
ประเพณีบรรพชา/อุปสมบท ภาคฤดูร้อน จัดขึ้นประมาณ เดือนเมษายน
ประเพณีสรงน้ำพระธาตุจอมพริก/พระธาตุลอมตั้ง จัดขึ้นประมาณ เดือนเมษายน
ประเพณีตักบาตรเทโวโรหณะ จัดขึ้นประมาณ เดือนตุลาคม
(หมายเหตุ ลำดับที่ 1 - 4 จัดเวียนไปแต่ละหมู่บ้านในตำบลยมทั้ง 9 หมู่บ้าน ยกเว้นบ้านนานิคม)
ประวัติแต่ละหมู่บ้าน > บ้านก๋ง หมู่ที่ 1

| --- | --- |
 :  
บ้านก๋ง หมู่ที่ 1 ตำบลยม อำเภอท่าวังผา จังหวัดน่าน
ประวัติหมู่บ้าน
บ้านก๋ง เป็นหมู่บ้านที่ก่อตั้งมานานกว่า 200 ปี บริเวณที่ตั้งของหมู่บ้านนั้นในสมัยก่อนมีสัตว์ป่าที่ดุร้ายหลากหลายชนิด ออกมารบกวนและทำร้ายชาวบ้านอยู่เป็นประจำ ทำให้ชาวบ้านได้รับความเดือดร้อน ชาวบ้านจึงหาวิธีป้องกันตัวเองและทรัพย์สินโดยทำ "ก๋ง" (ธนู) ไว้เป็นอาวุธ เล่าว่าวันหนึ่งมีวัวโพง (วัวโทน) เข้ามาในหมู่บ้าน ชาวบ้านใช้ก๋งไล่ยิงวัวตัวนั้นจนไปตายที่ลำห้วยระหว่างบ้านสลีกับบ้านจอมนาง จึงเรียกลำห้วยตามชื่อวัวว่า "ห้วยโพง" เรียกหมู่บ้านว่า "บ้านก๋ง" ตั้งแต่นั้นมา
ผู้นำหมู่บ้านปัจจุบัน
นายไชยา พรมวังขวา ผู้ใหญ่บ้านบ้านก๋ง หมู่ที่ 1 และกำนันตำบลยม
ประวัติแต่ละหมู่บ้าน > บ้านสบบั่ว หมู่ที่ 2

| --- | --- |
 :  
บ้านสบบั่ว หมู่ที่ 2 ตำบลยม อำเภอท่าวังผา จังหวัดน่าน
ประวัติหมู่บ้าน
บ้านสบบั่ว หมู่บ้านนี้มีประวัติความเป็นมานานยาวนานกว่า 200 ปี ในอดีตมีชื่อว่า “บ้านเมืองดี” สถานที่ตั้งหมู่บ้านเดิมตั้งอยู่ริมฝั่งแม่น้ำย่าง ต่อมาราวปี พ.ศ. 2430 เกิดอุทกภัยลำน้ำย่างนองท่วมสองฝั่งแม่น้ำและพัดพาบ้านเรือนหลายสิบหลังคาเรือนของหมู่บ้านเมืองดีสูญหายไปกับสายน้ำ ชาวบ้านเมืองดีจึงได้ย้ายอพยพไปอาศัยอยู่ตามเนินเขาด้านทิศเหนือของหมู่บ้านเดิมและตั้งชื่อใหม่ว่า “บ้านนาไฮ่” ต่อมาได้มีการอพยพมาเพิ่มขึ้นเรื่อยๆ ตามลำน้ำบั่วที่ไหลผ่านหมู่บ้าน จึงยึดลำน้ำบั่วเป็นที่ตั้งบ้านเรือนและได้ตั้งชื่อหมู่บ้านว่า "บ้านสบบั่ว" เนื่องจากเป็นจุดที่ลำน้ำบั่วบรรจบกับแม่น้ำย่าง
ผู้นำหมู่บ้านปัจจุบัน
นายชาตรี ไชยปรุง ผู้ใหญ่บ้านบ้านสบบั่ว หมู่ที่ 2
ประวัติแต่ละหมู่บ้าน > บ้านลอมกลาง หมู่ที่ 3

| --- | --- |
 :  
บ้านลอมกลาง หมู่ที่ 3 ตำบลยม อำเภอท่าวังผา จังหวัดน่าน
ประวัติหมู่บ้าน
บ้านลอมกลาง ตั้งขึ้นเมื่อปี พ.ศ. 2522 โดยแยกการปกครองออกมาจากบ้านเชียงยืน ซึ่งชาวบ้านส่วนใหญ่เป็นชาวไทลื้อ ที่ได้อพยพมาจากเมืองสิบสองปันนา ซึ่งอยู่ทางตอนใต้ของประเทศจีน บริเวณที่ตั้งของหมู่บ้านแต่เดิมเป็นป่าละเมาะอยู่กลางทุ่งนา ถูกล้อมรอบอยู่ตรงกลาง คำว่า "ลอม" ในภาษาถิ่นภาคเหนือ หมายถึง ตะล่อมสิ่งที่เป็นหมวดฟ่อนรวมกันขึ้นเป็นจอมหรือเป็นวง) ซึ่งเป็นพื้นที่ที่มีลักษณะที่โดดเด่น ชาวบ้านจึงตั้งชื่อหมู่บ้านตามลักษณะเด่นดังกล่าวนี้ว่า "บ้านลอมกลาง"
ผู้นำหมู่บ้านปัจจุบัน
นายผล จันทึก
ผู้ใหญ่บ้านบ้านลอมกลาง หมู่ที่ 3
นายเดชา คำแสน 
สมาชิกองค์การบริหารส่วนตำบลยม 
ประธานสภาองค์การบริหารส่วนตำบลยม
ประวัติแต่ละหมู่บ้าน > บ้านเชียงยืน หมู่ที่ 4

| --- | --- |
 :  
บ้านเชียงยืน หมู่ที่ 4 ตำบลยม อำเภอท่าวังผา จังหวัดน่าน
ประวัติหมู่บ้าน
บ้านเชียงยืน เดิมมีชื่อว่า "บ้านบั่ว" ก่อตั้งขึ้นเมื่อปี พ.ศ. 2530 เป็นชาวไทเขินที่อพยพมาจากเมืองสิบสองปันนา ต่อมาได้เปลี่ยนชื่อบ้านยั่วมาเป็น  "บ้านเชียงยืน" ซึ่งคำว่า เชียง นั้นเป็นชื่อของผู้อาวุโสในหมู่บ้านสมัยแต่ก่อนชื่อว่า "หนานเชียง" ส่วนคำว่า ยืน นั้นเป็นลักษณะของอายุของผู้อาวุโสนั้นเองเพราะว่าท่านมีอายุยืนถึง 100 ปี จึงได้ชื่อว่า "บ้านเชียงยืน"
ผู้นำหมู่บ้าน ปัจจุบัน
นายอดุลย์ เมฆยะ 
ผู้ใหญ่บ้านบ้านเชียงยืน หมู่ที่ 4
นายราชันย์ สมหน่อ 
สมาชิกองค์การบริหารส่วนตำบลยม
ประวัติแต่ละหมู่บ้าน > บ้านทุ่งฆ้อง หมู่ที่ 5

| --- | --- |
 :  
บ้านทุ่งฆ้อง หมู่ที่ 5 ตำบลยม อำเภอท่วังผา จังหวัดน่าน
หมู่บ้านนี้ตั้งเป็นหมู่บ้านเมื่อประมาณราวปี พ.ศ. 2300 ซึ่งชาวบ้านส่วนใหญ่มีเชื้อสายไทลื้อซึ่งได้มีการอพยพมาจากเมืองสิบสองปันนา ทางตอนใต้ของประเทศจีน ด้วยเหตุที่ตั้งชื่อหมู่บ้านนี้ว่าบ้านทุ่งฆ้อง ก็เพราะว่าในสมัยอดีตนั้นได้มีบรรพบุรุษเล่าสืบต่อกันมาว่ามีฆ้องใหญ่อยู่กลางทุ่งนาสำหรับตีในงานมงคลและเพื่อบอกเหตุกรณ์ต่าง ๆ จึงได้เรียกชื่อหมู่บ้านว่า "บ้านทุ่งฆ้อง" มาจนถึงปัจจุบัน
(สุชาติ คำแสน, สัมภาษณ์, 18 มกราคม 2563)
ประวัติแต่ละหมู่บ้าน > บ้านเสี้ยว หมู่ที่ 6

| --- | --- |
 :  
บ้านเสี้ยว หมู่ที่ 6 ตำบลยม อำเภอท่าวังผา จังหวัดน่าน
หมู่บ้านนี้ตั้งขึ้นมาเมื่อใดไม่พบหลักฐานที่แน่ชัด ตั้งอยู่บริเวณที่ราบลุ่มสำน้ำย่าง สันนิษฐานว่าอาจสร้างขึ้นมาพร้อมกับพระธาตุจอมพริก ในปี พ.ศ. 2490 ได้ย้ายหมู่บ้านเนื่องจากเกิดอุทกภัยทำให้ตลิ่งพัง ราษฎรได้รับความเดือดร้อน ชาวบ้านจึงพร้อมใจกันย้ายหมู่บ้านขึ้นมาตั้งที่แห่งใหม่ในบริเวณที่ราบเชิงเขา ซึ่งเป็นที่ราบสูงตอนบนของหมู่บ้าน และทางตอนใต้ของพระธาตุจอมพริกเพื่อสะดวกในการคมนาคมและพัฒนาหมู่บ้านให้เจริญก้าวหน้ายิ่งขึ้น ในพื้นที่นี้มีต้นเสี้ยว (ต้นชงโค) ขึ้นอยู่เป็นจำนวนมาก จึงได้ชื่อว่า "บ้านเสี้ยว"
(สมควร คำแสน, สัมภาษณ์, 18 มกราคม 2563)
ประวัติแต่ละหมู่บ้าน > บ้านหนอง หมู่ที่ 7

| --- | --- |
 :  
บ้านหนอง หมู่ที่ 7 ตำบลยม อำเภอท่าวังผา จังหวัดน่าน
เดิมหมู่บ้านนี้เป็นส่วนหนึ่งของบ้านทุ่งฆ้อง หมู่ที่ 5 ชื่อว่าบ้านห้วยตุ้ม ตั้งอยู่บริเวณที่ราบลุ่มลำน้ำย่าง ในปี พ.ศ. 2506 ได้เกิดอุทกภัย น้ำกัดเซาะตลิ่งพังทำให้ได้รับความเสียหาย ดังนั้นทางคณะกรรมการหมู่บ้านจึงตัดสินใจย้ายที่ตั้งหมู่บ้านใหม่ โดยบ้านทุ่งฆ้องย้ายไปทางฝั่งซ้ายของลำน้ำย่าง บ้านห้วยตุ้มย้ายมาทางฝั่งขวาบริเวณหนองกลางเวียน ต่อมาได้เปลี่ยนชื่อมาเป็น "บ้านหนอง" ตามพื้นที่ของหมู่บ้าน
(สมพร คำแสน, สัมภาษณ์, 18 มกราคม 2563)
ประวัติแต่ละหมู่บ้าน > บ้านพร้าว หมู่ที่ 8

| --- | --- |
 :  
บ้านพร้าว หมู่ที่ 8 ตำบลยม อำเภอท่าวังผา จังหวัดน่าน
ประวัติหมู่บ้าน
บ้านพร้าว บริเวณที่เป็นที่ตั้งของหมู่บ้านนี้แรกเริ่มเดิมทีไม่มีผู้คนอาศัยอยู่ หลังจากนั้นได้มีครอบครัวของคนต่างถิ่นได้เข้ามาตั้งบ้านเรือนอยู่ราว 4 - 5 ครัวเรือน อาศัยอยู่ด้วยกันแบบพี่น้องได้ช่วยกันทำมาหากินบนแผ่นดินใหม่ที่อุดมสมบูรณ์ จากการบอกเล่าของคนเฒ่าคนแก่นั้นบอกว่าบริเวณนี้มีธารน้ำธรรมชาติสายเล็ก น้ำใสไหลเย็น มองเห็นหมู่ปลาเล็กปลาน้อย ด้วยความสะอาดปราศจากมลพิษ นำความชุ่มชื่นร่มเย็นมาให้ผืนดินอีกทั้งยังแหล่งอาหารและที่ทำมาหากินของพวกเขาสืบกันมา ทั้งยังมีต้นพร้าวหรือมะพร้าวขึ้นอยู่เป็นจำนวนมากบริเวณที่แห่งนี้ ชาวบ้านจึงได้เรียกพื้นที่ที่ตั้งของหมู่บ้านนี้ว่า "บ้านพร้าว"
ผู้นำหมู่บ้านปัจจุบัน
นายสมนึก พรมวังขวา ผู้ใหญ่บ้านบ้านพร้าว หมู่ที่ 8
ประวัติแต่ละหมู่บ้าน > บ้านน้ำไคร้ หมู่ที่ 9

| --- | --- |
 :  
บ้านน้ำไคร้ หมู่ที่ 9 ตำบลยม อำเภอท่าวังผา จังหวัดน่าน
หมู่บ้านนี้ตั้งขึ้นมาเมื่อใดไม่ทราบแน่ชัด แต่คาดว่าคงจะอพยพมาจากที่อื่นประมาณก่อนสงครามโลกครั้งที่ 1 โดยน่าจะอพยพมาจากเมืองพวน ในประเทศลาว และได้มาตั้งรกรากที่บริเวณห้วยน้ำไคร้ ซึ่งเป็นเป็นลำห้วยที่ไหนผ่านหมู่บ้าน และมีต้นไคร้ขึ้นอยู่มาก จึงได้เรียกหมู่บ้านนี้ว่า "บ้านน้ำไคร้"
(ประยงค์ ใหม่ชัย, สัมภาษณ์, 18 มกราคม 2563)
ประวัติแต่ละหมู่บ้าน > บ้านนานิคม หมู่ที่ 10

บ้านนานิคม หมู่ที่ 10 ตำบลยม อำเภอท่าวังผา จังหวัดน่าน
หมู่บ้านนี้เดิมชื่อบ้านหนองเตาหรือบ้านน้ำหมู เนื่องจากอพยพมาอยู่ริมหนองเตาก่อนแล้วขยับขยายมาอยู่ริมน้ำหมู อยู่ในเขตบ้านเชียงยืน ก่อนปี พ.ศ. 2492 มีผู้ที่มาอยู่ 23 หลังคาเรือ เมื่อมีสมาชิกมากขึ้นหลายหลังคาเรือน จึงพร้อมใจกันขอตั้งหมู่บ้านใหม่ขึ้น แจ้งต่อสภาตำบลยมและได้นำเรื่องเสนอทางอำเภอก็ได้รับความเห็นชอบอนุมัติเป็นหมู่บ้านใหมให้ชื่อว่า "บ้านนานิคม" เนื่องจากหมู่บ้านตั้งอยู่บริเวณกลางทุ่งนาขนาดใหญ่ ส่วนคำว่า "นิคม" หมายถึง หมู่บ้านหรือแหล่งชุมชนขนาดใหญ่
(วิจิตร แสนสี, สัมภาษณ์, 18 มกราคม 2563)
สวนสาธารณะ/สถานที่ออกกำลังกาย

รายชื่อสวนสาธารณะหรือลานกีฬา ประจำแต่ละหมู่บ้าน
สนามกีฬา ตำบลยม
สนามกีฬาโรงเรียนบ้านก๋งมงคลประชารังสรรค์ บ้านก๋ง หมู่ 1
สนามกีฬาโรงเรียนไตรราษฎร์วิทยา บ้านทุ่งฆ้อง หมู่ 5
สนามกีฬาโรงเรียนบ้านเสี้ยว บ้านเสี้ยว หมู่ 6
สนามกีฬาโรงเรียนบ้านพร้าว บ้านพร้าว หมู่ 8
สนามเปตอง บ้านก๋ง หมู่ 1
สนามเปตอง บ้านสบบั่ว หมู่ 2
สนามเปตอง บ้านลอมกลาง หมู่ 3
สนามเปตอง บ้านเชียงยืน หมู่ 4
สนามเปตอง บ้านทุ่งฆ้อง หมู่ 5
สนามเปตอง บ้านเสี้ยว หมู่ 6
สนามเปตอง บ้านหนอง หมู่ 7
สนามเปตอง บ้านพร้าว หมู่ 8
สนามเปตอง บ้านน้ำไคร้ หมู่ 9
สนามเปตอง บ้านนานิคม หมู่ 10
สถานที่สำคัญ

สถานที่สำคัญที่ตั้งอยู่ภายในเขตพื้นที่องค์การบริหารส่วนตำบลยม มีดังนี้
สำนักงานองค์การบริหารส่วนตำบลยม (บ้านสบบั่ว หมู่ 2)
โรงพยาบาลส่งเสริมสุขภาพตำบลยม (บ้านก๋ง หมู่ 1)
โรงพยาบาลส่งเสริมสุขภาพตำบลยม (บ้านพร้าว หมู่ 8)
พระธาตุลอมตั้ง (สะดือเมืองยม) (บ้านพร้าว หมู่ 8)
เสาหลักเมืองยม (บ้านพร้าว หมู่ 8)
พระธาตุจอมพริก (บ้านเสี้ยว หมู่ 6)
อ่างเก็บน้ำชลสิงห์ (บ้านเสี้ยว หมู่ 6)
น้ำตกน้ำไคร้ (บ้านน้ำไคร้ หมู่ 9)
คือเมืองย่าง (บ้านเสี้ยว หมู่ 6)
คือเมืองย่าง (บ้านลอมกลาง หมู่ 3)
อ่างเก็บน้ำห้วยเมี่ยง (บ้านลอมกลาง หมู่ 3)
ศาสนสถาน

ตำบลยม มีศาสนสถานที่สำคัญ ประกอบด้วยวัด 9 แห่ง และโบสถ์คริสตจักร 1 แห่ง ดังนี้
| 0 | 1 | 2 | 3 | 4 | 5 |
| --- | --- | --- | --- | --- | --- |
|   | 1. | วัดศรีมงคล | - | บ้านก๋ง | หมู่ที่ 1    |
|  | 2. | วัดโพธิ์ไทร | - | บ้านสบบั่ว | หมู่ที่ 2 |
|  | 3. | วัดลอมกลาง | - | บ้านลอมกลาง | หมู่ที่ 3 |
|  | 4. | วัดเชียงยืน | - | บ้านเชียงยืน | หมู่ที่ 4 |
|  | 5. | วัดทุ่งฆ้อง | - | บ้านทุ่งฆ้อง | หมู่ที่ 5 |
|  | 6. | วัดพระธาตุจอมพริก | - | บ้านเสี้ยว | หมู่ที่ 6 |
|  | 7. | วัดหนองช้างแดง | - | บ้านหนอง | หมู่ที่ 7 |
|  | 8. | วัดสันติการาม | - | บ้านพร้าว | หมู่ที่ 8 |
|  | 9. | วัดน้ำใคร้ | - | บ้านน้ำใคร้ | หมู่ที่ 9 |
|  | 10. | โบสถ์คริสตจักรพันธสัญญา | - | บ้านนานิคม | หมู่ที่ 10 |
สถานศึกษา

สถานศึกษาในเขตพื้นที่องค์การบริหารส่วนตำบลยม มีดังนี้
ระดับชั้น : มัธยมศึกษา มี 1 แห่ง ดังนี้
โรงเรียนเมืองยมวิทยาคาร  : บ้านสบบั่ว หมู่ที่ 2 (โรงเรียนมัธยมประจำตำบลยม)
ระดับชั้น : ประถมศึกษา มี 4 แห่ง ดังนี้
โรงเรียนบ้านก๋งมงคลประชารังสรรค์ : บ้านก๋ง หมู่ที่ 1
โรงเรียนไตรราษฎร์วิทยา : บ้านทุ่งฆ้อง หมู่ที่ 5
โรงเรียนบ้านเสี้ยว : บ้านเสี้ยว หมู่ที่ 6
โรงเรียนบ้านพร้าว : บ้านพร้าว หมู่ที่ 8
โรงเรียนพระปริยัติธรรม (แผนกสามัญศึกษา) มี 1 แห่ง ดังนี้
โรงเรียนวัดน้ำใคร้นันทชัยศึกษา : บ้านน้ำใคร้ หมู่ที่ 9
สโมสรฟุตบอลดิไอคอน อาร์เอสยู

| --- | --- |

ชื่อเต็ม: สโมสรฟุตบอลดิไอคอน อาร์เอสยู The Icon RSU Football Club
ฉายา: ไอ้เสือบุก
ก่อตั้ง: 2022; 3 ปีที่แล้ว (2022)
สนาม: สนามกีฬามหาวิทยาลัยกรุงเทพ วิทยาเขตรังสิต
เจ้าของ: บริษัท ดิไอคอน เอฟซี จำกัด
ประธาน: กลด เศรษฐนันท์
ผู้ฝึกสอน: กฤษฎา แสงจันทร์
ลีก: ไทยแลนด์ เซมิโปรลีก
2566–67: ไทยลีก 3 โซนกรุงเทพและปริมณฑล, อันดับที่ 14 (ตกชั้น) 
สโมสรฟุตบอลดิไอคอน อาร์เอสยู เป็นสโมสรฟุตบอลสมัครเล่นในประเทศไทย โดยเป็นสโมสรตัวแทนจากมหาวิทยาลัยรังสิต ปัจจุบันเล่นในไทยแลนด์ เซมิโปรลีก โซนกรุงเทพและปริมณฑล
ประวัติ

สโมสรฟุตบอลดิไอคอน อาร์เอสยู ก่อตั้งเมื่อปี 2565 โดยกลด เศรษฐนันท์ ผู้บริหารดิไอคอนกรุ๊ป โดยความร่วมมือกับมหาวิทยาลัยรังสิต
ดิไอคอน อาร์เอสยู ได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2566 ในโซนกรุงเทพและปริมณฑล โดยได้ตำแหน่งชนะเลิศของโซน และได้สิทธิ์เลื่อนชั้นสู่ไทยลีก 3 โซนกรุงเทพและปริมณฑล
ผลงานของสโมสรในแต่ละฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ลีก 3 คัพ | ผู้ยิงประตูสูงสุด> ชื่อ | ผู้ยิงประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2566 | ไทยแลนด์ เซมิโปรลีกโซนกรุงเทพและปริมณฑล | 6 | 5 | 0 | 1 | 12 | 4 | 15 | ชนะเลิศ | ไม่ได้ เข้าร่วม | ไม่สามารถ เข้าร่วม | – |  อภิวัฒน์ ชูไพร | 4 |
| 2566 | ไทยแลนด์ เซมิโปรลีกรอบชิงแชมป์ประเทศไทยโซนล่าง | 2 | 1 | 0 | 1 | 3 | 3 | 3 | อันดับที่ 2 | ไม่ได้ เข้าร่วม | ไม่สามารถ เข้าร่วม | – |  อภิวัฒน์ ชูไพร | 4 |
| 2566–67 | ไทยลีก 3โซนกรุงเทพและปริมณฑล | 26 | 4 | 4 | 18 | 19 | 72 | 16 | อันดับที่ 14 | รอบแรก | รอบคัดเลือกรอบสอง | รอบคัดเลือกรอบสอง |  อาห์มาดี เจาปารี อาลี  อภิวัฒน์ ชูไพร | 3 |

| 0 | 1 | 2 | 3 | 4 |
| --- | --- | --- | --- | --- |
| ชนะเลิศ | รองชนะเลิศ | อันดับที่ 3 | เลื่อนชั้น | ตกชั้น |
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้ฝึกสอน

| ชื่อ | ระยะเวลา | ความสำเร็จ |
| --- | --- | --- |
|  กฤษฎา แสงจันทร์ | ธันวาคม 2565 – | ชนะเลิศ ไทยแลนด์ เซมิโปรลีก ฤดูกาล 2566 – โซนกรุงเทพและปริมณฑล (เลื่อนชั้นสู่ไทยลีก 3) |
เกียรติประวัติ

ไทยแลนด์ เซมิโปรลีก
ชนะเลิศ โซนกรุงเทพและปริมณฑล: 2566
แหล่งข้อมูลอื่น

สโมสรฟุตบอลดิไอคอน อาร์เอสยู ที่เฟซบุ๊ก
| ด ค กมหาวิทยาลัยรังสิต |
| --- | --- | --- |
| คณะ | พยาบาลศาสตร์ • วิทยาศาสตร์ • กายภาพบำบัดและเวชศาสตร์การกีฬา • เทคนิคการแพทย์ • ทัศนมาตรศาสตร์ • รังสีเทคนิค • ศิลปศาสตร์ • นิติศาสตร์ • รัฐศาสตร์ • สถาปัตยกรรมศาสตร์ • ดิจิทัลอาร์ต • นวัตกรรมเกษตร • เทคโนโลยีอาหาร • เทคโนโลยีชีวภาพ •  บริหารธุรกิจ • บัญชี • เศรษฐศาสตร์ |  |
| วิทยาลัย | วิทยาลัยแพทยศาสตร์ • วิทยาลัยทันตแพทยศาสตร์ • วิทยาลัยเภสัชศาสตร์ • วิทยาลัยการแพทย์แผนตะวันออก • วิทยาลัยวิศวกรรมชีวการแพทย์ • วิทยาลัยนิเทศศาสตร์ • วิทยาลัยนวัตกรรมสังคม • วิทยาลัยครูสุริยเทพ • วิทยาลัยรัฐกิจ • วิทยาลัยดนตรี • วิทยาลัยการออกแบบ • วิทยาลัยวิศวกรรมศาสตร์ • วิทยาลัยนวัตกรรมดิจิทัลและเทคโนโลยีสารสนเทศ • วิทยาลัยนวัตกรรมเกษตร เทคโนโลยีชีวภาพ และอาหาร • วิทยาลัยการท่องเที่ยวและการบริการ • บัณฑิตวิทยาลัย • วิทยาลัยนานาชาติ • วิทยาลัยนานาชาติจีน |  |
| สถาบัน | สถาบันภาษาอังกฤษ • สถาบันเจนเอด • สถาบันรัฐประศาสนศาสตร์ • สถาบันการทูตและการต่างประเทศ • สถาบันอาชญาวิทยาและการบริหารงานยุติธรรม • สถาบันการบิน • สถาบันการวิเคราะห์ข้อมูล |  |
| โรงเรียน | โรงเรียนสาธิตแห่งมหาวิทยาลัยรังสิต • โรงเรียนสาธิตแห่งมหาวิทยาลัยรังสิต เชียงใหม่ • โรงเรียนนานาชาติ บริติช ภูเก็ต |  |
| อื่น ๆ | มหาวิทยาลัยรังสิตไซเบอร์ • โรงพยาบาลอาร์เอสยูอินเตอร์เนชั่นแนล • สถาบันสุขภาพเด็กแห่งชาติมหาราชินี • สโมสรฟุตบอลมหาวิทยาลัยรังสิต • สโมสรฟุตบอลดิไอคอน อาร์เอสยู |  |
หมวดหมู่ • โครงการ • สถานีย่อย
อ่านชะตาวันสิ้นโลก

| อ่านชะตาวันสิ้นโลก> 전지적 독자 시점 Jeonjijeog Dogja Sijeom |
| --- | --- |
แนว: แอคชั่น, แฟนตาซี
เขียนโดย: ซิงซอง
วาดภาพโดย: Sleepy-C (Redice Studio)
สำนักพิมพ์: Munpia
สำนักพิมพ์ภาคภาษาไทย: ฟีนิกซ์
บริการเว็บตูน: เนเวอร์ เว็บตูน (เกาหลีใต้) ไลน์มังงะ (ญี่ปุ่น) ไลน์เว็บตูน (อังกฤษ)
วางจำหน่ายตั้งแต่: 6 มกราคม 2018 – 2 กุมภาพันธ์ 2020
เล่ม: ไลต์โนเวล 20 เรื่อง, มังงะ 9 เรื่อง

อนิเมะโทรทัศน์
ถือสิทธิ์โดย: ครันชีโรล
 
อ่านชะตาวันสิ้นโลก ในฉบับเว็บตูน หรือ มุมมองนักอ่านพระเจ้า ในฉบับนวนิยาย(เกาหลี: 전지적 독자 시점; ฮันจา: 全知的讀者時點; อาร์อาร์: Jeonjijeog Dogja Sijeom) เป็นเว็บโนเวลเกาหลีใต้ ที่เขียนโดยซิงซอง เผยแพร่ครั้งแรกเมื่อวันที่ 6 มกราคม 2018 บแพลตฟอร์มMunpia และสิ้นสุดในวันที่ 2 กุมภาพันธ์ 2020 เนเวอร์ เว็บตูน เผยแพร่การดัดแปลง เว็บตูนออริจินัล สร้างโดย Redice Studioโดยมีเวอร์ชันเกาหลีและไลน์ เว็บตูน เวอร์ชันภาษาอังกฤษในปี 2020มีการประกาศการดัดแปลงซีรีส์โทรทัศน์อนิเมะ
เรื่องย่อ

คิมดกจาเป็นพนักงานออฟฟิศที่อ่านนวนิยายเรื่อง "Three Ways to Survive in a Ruined World" จู่ ๆ โลกของนิยายก็กลายเป็นความจริง และทกจาก็กลายเป็นคนเดียวที่รู้ว่าโลกจะจบลงอย่างไร เขาพยายามที่จะเปลี่ยนเส้นทางของเรื่องราวโดยการแก้ปัญหาและพิชิตความท้าทาย
ตัวละคร

คิมดกจา
ยู จุงฮยอค
ฮัน ซูยอง
ยู ซังอา
สื่อตีพิมพ์ > เว็บตูน

Sleepy-C ได้เปิดตัวเว็บตูนบนเนเวอร์ เมื่อวันที่ 26 พฤษภาคม 2020 เล่มที่รวบรวมสองเล่มแรกเผยแพร่โดย A.Tempo Media เมื่อวันที่ 22 ธันวาคม 2020 โดยมีเล่มที่รวบรวมเก้าเล่มที่เผยแพร่ ณ เดือนมีนาคม 2023
เว็บตูนนี้เผยแพร่ในรูปแบบดิจิทัลเป็นภาษาอังกฤษโดยLine Webtoonเมื่อวันที่ 18 สิงหาคม 2020 ในเดือนมิถุนายน 2023IZE Press ซึ่งเป็นสำนักพิมพ์ของYen Pressได้ประกาศว่าพวกเขาได้อนุญาตทั้งการ์ตูนและนวนิยายสำหรับการตีพิมพ์เป็นภาษาอังกฤษ
สื่อตีพิมพ์ > เว็บตูน > เล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายEnglish | ISBN English |
| --- | --- | --- | --- | --- |
| 01 |  22 ธันวาคม 2020 | 979-1-16-428401-6 | 12 ธันวาคม 2023 | 979-8-40-090106-5 |
| 02 |  22 ธันวาคม 2020 | 979-1-16-428402-3 | 19 มีนาคม 2567 | 979-8-40-090129-4 |
| 03 |  21 กรกฎาคม 2021 | 979-1-16-428543-3 | — | — |
| 04 |  15 กุมภาพันธ์ 2565 | 979-1-16-428704-8 | — | — |
| 05 |  8 มิถุนายน 2565 | 979-1-16-428784-0 | — | — |
| 06 |  10 สิงหาคม 2022 | 979-1-16-428998-1 | — | — |
| 07 |  7 กันยายน 2022 | 979-1-16-428884-7 | — | — |
| 08 |  18 พฤศจิกายน 2022 | 979-1-16-428960-8 | — | — |
| 09 |  10 มีนาคม 2023 | 979-1-16-963079-5 | — | — |
สื่อตีพิมพ์ > ภาพยนตร์

Munpia ประกาศเมื่อวันที่ 18 กันยายน 2019 ว่าพวกเขาได้เซ็นสัญญากับ Realize Pictures เพื่อดัดแปลงอ่านชะตาวันสิ้นโลกให้เป็นภาพยนตร์ขนาดยาวในเดือนพฤษภาคม พ.ศ. 2566 อัน ฮโย-ซ็อบและอี มิน-โฮได้รับการยืนยันว่าได้รับการเสนอและพิจารณาบทบาทนำของ คิมดงจา และ ยู จุงฮยอค ตามลำดับการคัดเลือกนักแสดงของภาพยนตร์เรื่องนี้ ได้รับการยืนยันอย่างเป็นทางการเมื่อวันที่ 24 มกราคม 2024 โดยมี คิมจีซู รับบทเป็น อีจีฮเย, แชซูบิน รับบทเป็น ยูซังอา, นานา รับบทเป็น จองฮีวอน, ชิน ซึง-โฮ รับบทเป็น อีฮยอนซอง, พัก โฮ-ซาน รับบทเป็น กงพิลดู และ ชเว ย็อง-จุน รับบทเป็น ฮันมยองโอ โดยมี คิม บย็อง-อู เป็นผู้กำกับ และ ว็อน ดง-ย็อน เป็นผู้อำนวยการสร้าง
ผู้อำนวยการสร้างยังกล่าวเสริมว่า "ขณะนี้ภาพยนตร์ได้ถ่ายทำไปกว่าครึ่งทางแล้ว และกำลังมุ่งหน้าสู่จุดหมายสุดท้ายอย่างราบรื่น" นอกจากนี้ ยังมีการเปิดเผยว่า นักแสดงที่จะมารับบท ฮันซูยอง จะถูกประกาศอย่างเป็นทางการเมื่อภาพยนตร์ออกฉายในปี 2025
อนิเมะ

ที่งาน Anime Expo 2024 มีการประกาศสร้างอนิเมะโทรทัศน์ที่ดัดแปลงจากซีรีส์มังฮวา โดย ครันชีโรล เป็นผู้ได้รับลิขสิทธิ์จัดจำหน่าย
แหล่งข้อมูลอื่น

Official novel website เก็บถาวร 2023-05-24 ที่ เวย์แบ็กแมชชีน at Munpia (ในภาษาเกาหลี)
ลัทธิเต๋า

สำหรับความหมายอื่น ดูที่ เต๋า (แก้ความกำกวม)
สัญลักษณ์ หยิน-หยาง
ลัทธิเต๋า หรือ ศาสนาเต๋า (จีน: 道教 Dàojiao; อังกฤษ: Taoism) เป็นปรัชญาและศาสนาที่มีต้นกำเนิดในประเทศจีน เน้นการใช้ชีวิตกลมกลืนกับเต๋า ซึ่งเป็นแนวคิดหลักในสำนักปรัชญาจีนส่วนใหญ่ แต่ในศาสนาเต๋า เต๋าหมายถึงต้นกำเนิด แบบแผน และสารัตถะของสรรพสิ่ง ไม่เน้นเรื่องพิธีกรรมซับซ้อนและระเบียบสังคมอย่างลัทธิขงจื๊อ แม้ลัทธิเต๋าในแต่ละนิกายจะมีคำสอนด้านจริยธรรมแตกต่างกัน แต่โดยทั่วไปเน้นหลักการเดียวกันคือ "อู๋เว่ย" หรือ ความไร้เจตนา ความเป็นธรรมชาติ และความเรียบง่าย กับสมบัติสามประการ ได้แก่ 慈  ความเมตตา 儉 ความมัธยัสถ์ และ 不敢為天下先 ความอ่อนน้อมถ่อมตน
ศาสนาเต๋ากำเนิดขึ้นราวศตวรรษที่ 4 ก่อนคริสต์ศักราช โดยรับแนวคิดทางจักรวาลวิทยาจากสำนักยินหยาง และแนวปฏิบัติตนให้สอดคล้องกับวัฏจักรของธรรมชาติตามคัมภีร์อี้จิง ต่อมาใช้เต้าเต๋อจิงของเล่าจื๊อและคัมภีร์จวงจื่อเป็นคัมภีร์หลักประจำศาสนา ถึงสมัยราชวงศ์ฮั่น ลัทธิเต๋าในจ๊กก๊กเริ่มมีองค์กรและพิธีกรรมเป็นระบบ จนถึงปัจจุบันศาสนาเต๋าแบ่งเป็น 2 นิกายหลักคือ สำนักฉวนเจินและสำนักเจิ้งอี หลังสมัยของเล่าจื๊อและจวงจื๊อ มีการจัดสารบบวรรณกรรมศาสนาเต๋าต่าง ๆ จนได้เป็นคัมภีร์เต้าจั้งและพิมพ์เผยแพร่ตามรับสั่งของจักรพรรดิจีน และเป็นศาสนาประจำชาติจีนมาตลอดจนหลังคริสต์ศตวรรษที่ 17 จึงไม่ได้อยู่ในอุปถัมภ์ของราชสำนัก
ปัจจุบัน ศาสนาเต๋าเป็นหนึ่งในห้าศาสนาที่ได้รับการรับรองอย่างเป็นทางการในประเทศจีนและเกาะไต้หวัน แม้ศาสนานี้จะไม่แพร่หลายนอกประเทศจีนนัก แต่ก็พบว่ามีศาสนิกชนจำนวนหนึ่งในฮ่องกง มาเก๊า และเอเชียตะวันออกเฉียงใต้
หลักคำสอน > จริยศาสตร์

หัวข้อทางจริยศาสตร์หลักของคัมภีร์เต้าเต๋อจิงของเล่าจื๊อและคัมภีร์จวงจื๊อ พุ่งเน้นความสนใจไปที่สภาวะ "อู๋เหวย" ได้แก่ ความเป็นธรรมชาติ ความเรียบง่าย ไม่ขัดเกลา และความเป็นอิสระจากแรงปรารถนา
หลักคำสอน > เต๋า และเต๋อ

เต๋า (จีน: 道; พินอิน: dào) หมายถึง "มรรคา" ซึ่งสื่อความหมายในแง่ของวิถีทาง และหลักการ โดยในลัทธิเต๋า "มรรคา" หรือ 道 หมายถึงสิ่งที่เป็นธรรมชาติ เกิดมีขึ้นเอง เป็นนิรันดร์ ไร้ชื่อเรียกขาน และไม่สามารถอธิบายได้ สิ่งนี้เป็นทั้งจุดเริ่มต้นของสรรพสิ่ง และเป็นวิถีที่ทุกสรรพสิ่งดำเนินไปตาม. เต๋าได้รับการเรียกขานว่าเป็น "การไหลไปของเอกภพ", เป็น "มโนทัศน์ที่จำเป็นด้วยเหตุผลเชิงภววิทยา" (conceptually necessary ontological ground) หรือ "การสาธิตให้ปรากฏโดยธรรมชาติ"  นอกจากนี้ "เต๋า" ยังหมายถึงสิ่งที่แต่ละบุคคลและแต่ละสิ่งมีแผ่ซ่านอยู่ภายใน (อัพภันตรภาพ หรือ immanence) ตนเอง
การภวนาและดำรงตนอยู่ในวิถีแห่งเต๋าย่อมทำให้เกิดผลประเสริฐเรียกว่า "เต๋อ" (จีน: 德; พินอิน: dé) ซึ่งหมายถึงคุณธรรม หรือพลัง
หลักคำสอน > อู๋เหวย

(จีนตัวย่อ: 无为; จีนตัวเต็ม: 無爲; พินอิน: wú wéi)
หนังสืออ่านเพิ่ม

Kirkland, Russell. Taoism: The Enduring Tradition. London and New York: Routledge, 2004.
Kohn, Livia. The Taoist Experience: An Anthology (Albany: SUNY Press, 1993).
Komjathy, Louis. Handbooks for Daoist Practice. 10 vols. Hong Kong: Yuen Yuen Institute, 2008.
Miller, James. Daoism: A Short Introduction (Oxford: Oneworld Publications, 2003). ISBN 1-85168-315-1
Saso, Michael R. Taoism and the Rite of Cosmic Renewal (2nd ed., Washington State University Press, 1990). ISBN 978-0-87422-054-4
Sivin, Nathan. Chinese Alchemy: Preliminary Studies (Cambridge: Harvard University Press, 1968)
Sommer, Deborah. Chinese Religion: An Anthology of Sources (Oxford University Press, 1995) ISBN 0-19-508895-6
Welch, H. and Seidel, A., Facets of Taoism (Yale University Press, 1979)
Daoism entry from the Center for Daoist Studies เก็บถาวร 2010-11-09 ที่ เวย์แบ็กแมชชีน
Dyer, Wayne. Change Your Thoughts, Change Your Life: Living the Wisdom of the Tao (Hay House, 2007). ISBN 978-1-4019-1750-0
Hoff, Benjamin. The Tao of Pooh (Penguin, 1983). ISBN 978-0-14-006747-7
Wilde, Stuart. Infinite Self: 33 Steps to Reclaiming Your Inner Power (Hay House, 1995). ISBN 978-1-56170-349-4
Taoism Virtual Library
Taoist Texts at the Internet Sacred Text Archive
Patheos Library - Taoism
Taoism Initiation Page
แหล่งข้อมูลอื่น

เอกสารต้นฉบับของเต๋าเต็กเก็ง (สำเนียงจีนกลางคือ เต้าเต๋อจิง) จากวิกิซอร์ซ (อังกฤษ)
กระดานสนทนาเต๋า เก็บถาวร 2020-09-26 ที่ เวย์แบ็กแมชชีน
ตัวอักษรจีนคำว่า "เต๋า"